APSTIPRINĀTS

ar Nacionālās elektronisko plašsaziņas līdzekļu padomes

2020.gada 24.janvāra lēmumu Nr.19

**Nacionālās elektronisko plašsaziņas līdzekļu padomes konkursa nolikums**

**“Televīzijas raidījumu (sižetu) veidošana par sabiedrībai nozīmīgām norisēm un reģionālajām aktualitātēm nacionālajos komerciālajos elektroniskajos plašsaziņas līdzekļos, kas raida bezmaksas zemes apraidē”**

1. **Pamatnoteikumi**
   1. Konkursu “Televīzijas raidījumu (sižetu) veidošana par sabiedrībai nozīmīgām norisēm un reģionālajām aktualitātēm nacionālajos komerciālajos elektroniskajos plašsaziņas līdzekļos, kas raida bezmaksas zemes apraidē” (turpmāk – Konkurss) organizē Nacionālā elektronisko plašsaziņas līdzekļu padome (turpmāk arī – Padome), adrese Rīgā, Doma laukumā 8A, LV–1939.
   2. Šis nolikums nosaka Konkursa organizēšanas un piedāvājumu izvērtēšanas kārtību (turpmāk – Nolikums).
   3. **Konkursa mērķis** – atbalsts komerciālajiem elektroniskajiem plašsaziņas līdzekļiem, kas raida televīzijas programmas zemes apraidē ciparu formātā nekodēta pakalpojuma veidā (bez maksas) visā Latvijas teritorijā, lai nodrošinātu kvalitatīva vietējā satura radīšanu, aptverot reģionālo tematiku, stiprinot Latvijas informatīvo un kultūrtelpu.
   4. Konkursa ietvaros atbilstoši Nolikuma 4.1.punktā noteiktajam Konkursa priekšmetam tiek sagatavoti un pārraidīti vismaz 75 raidījumi (sižeti).
   5. Konkursa uzdevums ir veikt pretendentu iesniegto pieteikumu izvērtēšanu un atlasi raidījumu veidošanai latviešu valodā.
   6. Sabiedriskā pasūtījuma raidījumi (sižeti) tiek veidoti un izplatīti komerciālā elektroniskā plašsaziņas līdzekļa programmā, kas tiek raidīta zemes apraidē ciparu formātā nekodēta pakalpojuma veidā (bez maksas) visā Latvijas teritorijā laika posmā līdz 2020.gada 31.decembrim, ievērojot spēkā esošo Elektronisko plašsaziņas līdzekļu likuma regulējumu.
   7. **Konkursa kopējais finansējums ir EUR 200 000** (divi simti tūkstoši *euro* un 00 *euro* centi), ieskaitot PVN 21%, kas piešķirti Padomei sabiedriskā pasūtījuma īstenošanai komerciālajos elektroniskajos plašsaziņas līdzekļos un kuru pa daļām var piešķirt vairākiem elektroniskajiem plašsaziņas līdzekļiem.
   8. Konkursa ietvaros finansējums tiek piešķirts kā atlīdzības maksājums par sniegtajiem sabiedriskajiem pakalpojumiem likuma “Komercdarbības atbalsta kontroles likums” izpratnē, un finansējuma saņēmējam, ievērojot prasības attiecībā uz finanšu darījumu uzskaiti likuma “Komercdarbības atbalsta kontroles likums” 5.panta izpratnē. Finansējuma nodošana tiek plānota līguma ietvaros, kas tiek sagatavots, pamatojoties uz EPLL 71.panta otro daļu. Līguma projekts pievienots Nolikumam kā 3.pielikums.
   9. Viens pretendents Konkursā var piedalīties ar vairākiem piedāvājumiem – satura (raidījumu) projektiem. Ja viens pretendents Konkursā piedalās ar vairākiem piedāvājumiem, katra projekta satura koncepcijai jābūt atšķirīgai.
   10. Sabiedriskais pasūtījums Konkursa ietvaros tiek īstenots, ievērojot Elektronisko plašsaziņas līdzekļu likuma (turpmāk – EPLL) 71.panta pirmajā daļā noteiktos sabiedriskā pasūtījuma uzdevumus, Padomes apstiprinātajā nolikumā “Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, finansējuma izlietojuma principiem” un nolikumā “Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un principiem” ietvertos noteikumus, tostarp attiecībā uz sabiedriskā pasūtījuma veidošanas, grozīšanas un atskaitīšanās kārtību. Nolikumi atrodami Padomes interneta vietnē www.neplpadome.lv, sadaļā “Televīzija, Radio”, “Komerciālās televīzijas”, “Sabiedriskais pasūtījums”.
   11. Padome nodrošina profesionālu neatkarīga nozares profesionāļa/eksperta recenziju ar mērķi nodrošināt raidījumu kvalitātes analīzi un, lai izvērtētu veidoto raidījumu atbilstību Konkursa mērķim, projekta satura koncepcijai, EPLL 71.panta pirmajā daļā noteiktajiem sabiedriskā pasūtījuma uzdevumiem un Padomes iekšējiem normatīvajiem aktiem, kas minēti iepriekšējā šī nolikuma punktā.
   12. Konkurss tiek izsludināts un ar tā Nolikumu var iepazīties no 2020.gada 24.janvāra Padomes tīmekļvietnē [www.neplpadome.lv](http://www.neplpadome.lv/), sadaļā “Komerciālie mediji”, “Komerciālās televīzijas”, “Izsludinātie konkursi”.
2. **Konkursa komisija**
   1. Konkursa komisijas sastāvu veido Padomes locekļi.
   2. Komisija savu darbu var veikt un lēmumus pieņemt, tās darbā piedaloties vismaz 3 (trīs) Padomes locekļiem.
3. **Dalība konkursā un konkursa termiņi**
   1. Piedalīšanās Konkursā ir Pretendenta brīvas gribas izpausme. Iesniedzot piedāvājumu dalībai Konkursā, Pretendents apliecina, ka tam ir skaidri visi Konkursa nosacījumi.
   2. Visiem pretendentiem tiek radītas vienādas iespējas sacensties par raidījumu veidošanu pārraidīšanai komerciālajos elektroniskajos plašsaziņas līdzekļos, kas raida televīzijas programmas, 2020.gadā.
   3. Konkursā aicināti piedalīties komerciālie nacionālie elektroniskie plašsaziņas līdzekļi, kura programmas tiek raidītas zemes apraidē ciparu formātā nekodēta pakalpojuma veidā (bez maksas) visā Latvijas teritorijā un kas atbilst EPLL 71.panta otrās daļas noteikumiem.
   4. Pēc Konkursa izsludināšanas notiek pretendentu dokumentu pieņemšana līdz **2020.gada 13.februārim, plkst. 16.00**, Rīgā, Doma laukumā 8A, LV–1939. Piedāvājumu pieņemšana darba dienās, laikā no plkst. 9.00–17.00.
   5. Piedāvājumiem jābūt nogādātiem Padomē Nolikuma 3.4.apakšpunktā norādītajā adresē un noteiktajā termiņā.
   6. Pretendents var mainīt vai atsaukt savu piedāvājumu pirms piedāvājuma iesniegšanas termiņa beigām.
   7. Padome atver Pretendentu iesniegtās aploksnes slēgtā Padomes sēdē ne vēlāk kā līdz 2020.gada 14.februārim, Padomes telpās.
   8. Pretendentu izvērtēšana un lēmuma pieņemšana notiek ne vēlāk kā **līdz 2020.gada 28.februārim**.
   9. Piedāvājumi, kas iesniegti pēc 3.4.apakšpunktā noteiktā termiņa, neatvērti tiks atdoti vai nosūti ierakstītā pasta sūtījumā iesniedzējam, vai iznīcināti, ja nebūs norādīta pasta sūtījuma atpakaļadrese.
   10. Uzziņas par Konkursu var saņemt, zvanot uz tālr. +371 67221848 vai rakstot uz e-pastu [neplpadome@neplpadome.lv](mailto:neplpadome@neplpadome.lv).

1. **Konkursa priekšmets**
   1. Konkursa priekšmets: televīzijas raidījumi (sižeti) par sabiedriski nozīmīgām norisēm – kultūra, izglītība, tiesības, vide, drošība, sports, aktīvs, veselīgs dzīvesveids, ekonomika, radošums un inovācijas, sabiedrības saliedētība, pilsoniskā līdzdalība, paaudžu sadarbība, izglītojošs un izklaidējošs saturs bērniem un jauniešiem, lai visām sabiedrības grupām sniegtu plašu un daudzveidīgu informāciju.
   2. Raidījumi tiek veidoti ar mērķi aptvert iespējami plašu auditoriju – elektroniskajos plašsaziņas līdzekļos (televīzijā), kā arī citās raidīšanās platformās, ieskaitot radio, aptverot iespējami plašu auditoriju, laika posmā līdz 2020.gada 31.decembrim.
   3. Pretendents nodrošina sabiedriskā pasūtījuma raidījumu publisku pieejamību un saglabāšanu.
   4. Konkursa ietvaros atbalstāma elektronisko plašsaziņas līdzekļu (televīziju un radio) sadarbība vietējā satura raidījumu veidošanā, sekmējot jaunu un inovatīvu eksperimentālu formātu attīstību, un satura pieejamības nodrošināšanā daudzplatformu vidē.
2. **Piedāvājuma iesniegšanas kārtība un atvēršana**
   1. Pretendentu iesniedzamā piedāvājuma sastāvs:
      1. Pretendenta iesniegums dalībai Konkursā, aizpildot Nolikuma pielikumā Nr.1 pievienoto veidlapu.
      2. Nodokļu parādu neesamību apliecinošs dokuments.
      3. Piedāvājums jāiesniedz, pievienojot šādu informāciju, informāciju apliecinošus dokumentus un materiālus:
         1. raidījumu satura koncepcija, norādot galvenos saturiskos virzienus un pamatojumu par raidījumu atbilstību Konkursa un sabiedriskā pasūtījuma mērķiem;

projekta īstenošanas aktivitātes un laika grafiks;

* + - 1. sasniedzamā auditorija, apliecinot to ar Konkursa dalībnieka noslēgtiem līgumiem vai nodoma protokoliem ar sadarbības partneriem, kā arī, sniedzot informāciju par citām raidīšanas un satura izplatīšanas platformām;
      2. atgriezeniskās saites veidošanas pasākumi;
      3. pasākumi sabiedriskā pasūtījuma raidījumu publiskas pieejamības un saglabāšanas nodrošināšanai, piemēram, arhīvā, interneta vietnē;
      4. piedāvājuma iesniedzēja un tā personāla līdzšinējā pieredze un kompetence;

tehniskā nodrošinājuma apraksts;

* + - 1. plānotais piešķirtā finansējuma izlietošanas apraksts (detalizēta tāme), izmantojot šī nolikuma 2.pielikumā pievienoto veidlapas paraugu;
      2. finansiālā kapacitāte (2018.gada pārskats un 2019.gada operatīvā bilance).
    1. *Demo* ar raidījuma vai tā fragmenta paraugu līdz 5 min video formātā par Konkursa tēmu.
  1. Pretendents ir tiesīgs iesniegt citus papildu dokumentus un materiālus, kurus uzskata par nepieciešamiem savas atbilstības apliecināšanai.
  2. Iesniegtais piedāvājums Pretendentam atpakaļ netiek izsniegts.
  3. Piedāvājumu noformējuma un iesniegšanas prasības:
     1. Piedāvājuma dokumentiem jābūt latviešu valodā.
     2. Visi šī nolikuma V nodaļas 5.1.1.–5.1.3.apakšpunktos noteiktie dokumenti, informācija un materiāli jāiesniedz minētajā secībā, sanumurējot un cauršujot lapas, pievienojot *demo* ierakstu, kā arī pievienojot pieteikumu Konkursam elektroniskā formātā un ievietojot visu slēgtā aploksnē.
     3. Uz aploksnes jābūt norādei: *Nacionālās elektronisko plašsaziņas līdzekļu padomes konkursam “Televīzijas raidījumu (sižetu) veidošana par sabiedrībai nozīmīgām norisēm un reģionālajām aktualitātēm nacionālajos komerciālajos elektroniskajos plašsaziņas līdzekļos, kas raida bezmaksas zemes apraidē”.*
     4. Ja viens pretendents iesniedz vairākus piedāvājumus (projektus), katram ir jābūt ievietotam atsevišķā aploksnē un identificējamam, norādot projekta nosaukumu.

1. **Piedāvājumu izskatīšana un novērtēšana**
   1. Padome atver pretendentu piedāvājumus to iesniegšanas secībā, pārliecinoties, ka iesniegts 5.1.apakšpunktā minētais, un Padomes locekļi parakstās uz iesniegtajiem piedāvājumiem. Ja nav iesniegts šī Nolikuma 5.1.apakšpunktā minētais, Padome izvērtē nepieciešamību aicināt attiecīgo pretendentu iesniegt trūkstošo informāciju piedāvājuma izvērtēšanai, nosakot iesniegšanas termiņu. Padome ir tiesīga no projekta tāmes izslēgt neattiecināmās izmaksas vai izmaksas, kas nav nepieciešamas projekta aktivitāšu īstenošanai.
   2. Konstatējot, ka ir iesniegti visi Nolikuma 5.1.apakšpunktā minētie dokumenti un informācija, Padome uzaicina pretendentus uz noklausīšanos/pieteikuma prezentāciju Padomes sēdē. Noklausoties pretendentu, Padome vērtē pretendenta piedāvājuma kvalitāti atbilstoši šī nolikuma 6.3.punktā noteiktajiem kritērijiem.
   3. Kopējo punktu skaitu veido šādi kritēriji pretendenta piedāvājuma izvērtēšanai:

|  |  |  |
| --- | --- | --- |
| Nr. | Novērtēšanas kritēriji | Maksimālais iespējamais punktu skaits |
| 1. | Raidījumu satura koncepcijas atbilstība Konkursa mērķim un priekšmetam | 15 |
| 2. | Raidījumu satura koncepcijas kvalitāte un detalizācijas pakāpe | 15 |
| 3. | Sasniedzamā auditorija un satura izplatīšanas platformas. Informācija par raidījumu pieejamību dažādās mediju platformās | 15 |
| 4. | Atgriezeniskās saites veidošanas pasākumi | 10 |
| 5. | Piedāvājuma iesniedzēja pieredze elektronisko plašsaziņas līdzekļu jomā un tā radošā personāla līdzšinējā pieredze un kompetence | 10 |
| 6. | Tehniskā nodrošinājuma apraksts un atbilstība | 10 |
| 7. | Finansiālā kapacitāte | 10 |
| 8. | Plānotais finansējuma izlietošanas apraksts – tāme | 10 |
| 9. | *Demo* | 5 |
|  | **KOPĀ:** | **100** |

* 1. Noraidītajiem pretendentiem tiek nosūtīts rakstisks paziņojums par noraidījumu.

1. **Konkursa rezultāti**
   1. Konkursa uzvarētājs/-i tiek noteikts/-i, ņemot vērā piedāvājumu/-us, kas ieguvis/-uši visaugstāko vidējo vērtējumu (Padomes locekļu vērtējums dalīts ar to Padomes locekļu skaitu, kas piedalās vērtēšanā, ar precizitāti divi cipari aiz komata) saskaņā ar Nolikuma VI nodaļā paredzēto vērtēšanas kārtību.
   2. Padome ir tiesīga piešķirt uzvaru vienam vai vairākiem Konkursa dalībniekiem, kā arī piešķirt uzvaru viena pretendenta vairākiem piedāvājumiem (projektiem). Ja uzvara tiek piešķirta vairākiem dalībniekiem/piedāvājumiem (projektiem), Padome ir tiesīga prasīt precizēt piedāvājumu atbilstoši finansējumam, kuru Padome piešķir Konkursa dalībniekam/piedāvājumam (projektam).
   3. Padome ir tiesīga nepiešķirt uzvaru Konkursā nevienam Konkursa dalībniekam.
   4. Konkursa rezultāti dalībniekiem tiek paziņoti rakstveidā.
   5. Pretendentam/-iem, kurš/-i uzvarējis/-uši Konkursā, pēc lēmuma pieņemšanas par uzvaru Konkursā tiek paziņots pa tālruni.
   6. Iesniegtais piedāvājuma sastāvs Konkursa dalībniekiem netiek izsniegts atpakaļ.
   7. Ar Konkursa uzvarētāju/-iem Padome noslēdz līgumu/-us par vietējā satura raidījumu veidošanu 2020.gadā, to izplatīšanai komerciālajās televīzijās un citās izplatīšanas platformās atbilstoši šī nolikuma noteikumiem.
   8. Padomes lēmumu par Konkursa rezultātiem viena mēneša laikā var pārsūdzēt Administratīvās rajona tiesas Rīgas tiesu namā Rīgā, Baldones ielā 1A, likumā noteiktā kārtībā.

Pielikums Nr.1  
2020.gada 24.janvāra konkursa “Televīzijas raidījumu (sižetu) veidošana par sabiedrībai nozīmīgām norisēm un reģionālajām aktualitātēm nacionālajos komerciālajos elektroniskajos plašsaziņas līdzekļos, kas raida bezmaksas zemes apraidē” nolikumam

Nacionālajai elektronisko plašsaziņas līdzekļu padomei

IESNIEGUMS DALĪBAI KONKURSĀ

**Televīzijas raidījumu (sižetu) veidošana par sabiedrībai nozīmīgām norisēm un reģionālajām aktualitātēm nacionālajos komerciālajos elektroniskajos plašsaziņas līdzekļos, kas raida bezmaksas zemes apraidē**

Saskaņā ar konkursa nolikumu, es, apakšā parakstījies, apliecinu, ka:

1. *<pretendenta nosaukums>* (turpmāk – pretendents) piekrīt konkursa nolikuma noteikumiem un garantē nolikuma prasību izpildi. Konkursa nolikums ir skaidrs un saprotams;
2. visas piedāvājumā sniegtās ziņas par pretendentu un piedāvāto pakalpojumu ir patiesas;
3. iesniegumam pievienotie dokumenti veido šo piedāvājumu.

|  |  |  |  |  |
| --- | --- | --- | --- | --- |
| Pretendenta nosaukums/vārds, uzvārds: | | |  | |
| Juridiskā adrese/deklarētā dzīves vietas adrese: | | |  | |
| Bankas rekvizīti: | | |  | |
|  | | |  | |
| Kontaktpersona: | | |  | |
|  | | | (Vārds, uzvārds, amats) | |
| Tālrunis  e-pasta adrese: | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |
| Datums: |  | | |  |
| Pretendenta vai tā pilnvarotās personas paraksts, paraksta atšifrējums | | | |  |

Pielikums Nr.2  
2020.gada 24.janvāra konkursa “Televīzijas raidījumu (sižetu) veidošana par sabiedrībai nozīmīgām norisēm un reģionālajām aktualitātēm nacionālajos komerciālajos elektroniskajos plašsaziņas līdzekļos, kas raida bezmaksas zemes apraidē” nolikumam

**Detalizēts plānotā finansējuma apraksts *(paraugs)\****

|  |  |  |  |  |
| --- | --- | --- | --- | --- |
| Izmaksu pozīcija | Vienības nosaukums | Vienību skaits | Vienības izmaksas, *euro* | Kopējā summa, *euro* |
| Personāls |  |  |  |  |
|  |  |  |  |  |
| Pakalpojumi |  |  |  |  |
|  |  |  |  |  |
| Administratīvās izmaksas |  |  |  |  |
|  |  |  |  |  |
| Citas izmaksas |  |  |  |  |
|  |  |  |  |  |
| KOPĒJĀS IZMAKSAS, *euro* |  |  |  |  |
| KOPĒJĀS IZMAKSAS + PVN, *euro* |  |  |  |  |

\* Tāme papildināma pēc pretendenta ieskatiem, ņemot vērā plānotās izmaksas. Visas ailes nav jāaizpilda.

Pielikums Nr.3  
2020.gada 24.janvāra konkursa “Televīzijas raidījumu (sižetu) veidošana par sabiedrībai nozīmīgām norisēm un reģionālajām aktualitātēm nacionālajos komerciālajos elektroniskajos plašsaziņas līdzekļos, kas raida bezmaksas zemes apraidē” nolikumam

**LĪGUMS**

**Par televīzijas raidījumu (sižetu) veidošanu par sabiedrībai nozīmīgām norisēm un aktualitātēm, bērnu, jauniešu un reģionālo saturu**

*(projekts)*

Rīgā 2019.gada…………..

**Nacionālā elektronisko plašsaziņas līdzekļu padome (NEPLP)**, reģ. Nr.90000081852, adrese: Doma laukums 8A, Rīga (turpmāk – **Pasūtītājs**) tās priekšsēdētāja ….. personā, no vienas puses, un **…..**, reģ. Nr……, adrese: ……., (turpmāk – **Finansējuma saņēmējs**) tās …… personā, kurš rīkojas saskaņā ar sabiedrības statūtiem, no otras puses (turpmāk kopā sauktas arī – Puses),

pamatojoties uz Elektronisko plašsaziņas līdzekļu likuma 71.panta pirmo un otro daļu, Valsts pārvaldes iekārtas likuma 49.panta pirmo daļu,

*lai nodrošinātu sabiedriskā pasūtījuma satura veidošanu un programmu attīstību komerciālajos elektroniskajos plašsaziņas līdzekļos un visām sabiedrības grupām sniegtu plašu un daudzveidīgu informāciju, kas atbilst demokrātiskām vērtībām un stiprina Latvijas nacionālo kultūrtelpu, pamatojoties uz Pasūtītāja izsludinātā konkursa „Televīzijas raidījumu (sižetu) veidošana par sabiedrībai nozīmīgām norisēm un reģionālajām aktualitātēm nacionālajos komerciālajos elektroniskajos plašsaziņas līdzekļos, kas raida bezmaksas zemes apraidē” (turpmāk – Konkurss) nolikumu, Konkursa rezultātiem (2020.gada …………… lēmums Nr…), iesniegtā pretendenta piedāvājuma (turpmāk – Piedāvājums), vienojas, ka Finansējuma saņēmējs Pasūtītāja izsludinātā konkursa ietvaros veidos raidījumus (sižetus) par ......... un citās jomās saskaņā ar šādu vienošanos un nosacījumiem (turpmāk arī – Līgums):*

1. **Līguma priekšmets**
   1. Pasūtītājs un Finansējuma saņēmējs noslēdz šo līgumu par raidījumu (sižetu) veidošanu par ......... un citās jomās un izplatīšanu sabiedriskā pasūtījuma ietvaros (turpmāk – Raidījumi), ievērojot šādus Raidījumu veidošanas un izplatīšanas nosacījumus:
   2. Raidījumi tiek veidoti un pārraidīti laika posmā no ………….. līdz 2020.gada 31.decembrim;
   3. Raidījumi tiek izplatīti ...;
   4. Raidījumu daudzums …;
   5. Raidījumi tiek veidoti latviešu valodā;
   6. Finansējuma saņēmējs Raidījumu beigās/titros ievieto informāciju par to, ka raidījums tapis sadarbībā ar NEPLP sabiedriskā pasūtījuma ietvaros;
   7. Raidījumi tiek veidoti, vadoties pēc Finansējuma saņēmēja Piedāvājumā ietvertās Raidījumu satura koncepcijas un finansējuma izlietojuma plāna (tāmes), kas tiek pievienotas šim līgumam;
   8. Finansējuma saņēmējs nodrošina iespējami plašu Raidījumu pašreklāmu.
2. **Finansējuma saņēmēja saistības**
   1. Finansējuma saņēmējs apņemas laika posmā no 2020.gada …………… līdz 2020.gada 31.decembrimkvalitatīvi izveidot Raidījumus izplatīšanai minētajā laika posmā atbilstoši Piedāvājumam un Līguma noteikumiem.
   2. Finansējuma saņēmējs apņemas Raidījumus veidot un izplatīt augstā profesionālā kvalitātē.
   3. Finansējuma saņēmējs apņemas nodrošināt Raidījumu saturisko atbilstību Latvijas Republikas tiesību normās ietvertajiem noteikumiem, tostarp Elektronisko plašsaziņas līdzekļu likuma (turpmāk – EPLL) 71.pantā noteiktajiem sabiedriskā pasūtījuma uzdevumiem, kā arī Padomes apstiprinātajā nolikumā “Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem” un nolikumā “Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, finansējuma izlietojuma principiem” ietvertos noteikumus, tostarp attiecībā uz sabiedriskā pasūtījuma veidošanas, grozīšanas un atskaitīšanās kārtību (turpmāk – sabiedriskā pasūtījuma veidošanas nolikumi).[[1]](#footnote-1)
   4. Finansējuma saņēmējs pilnībā atbild par citu paša piesaistītu darbinieku/asistentu darba rezultātiem.
   5. Finansējuma saņēmējam ir jāievēro likuma „Komercdarbības atbalsta kontroles likuma” nosacījumi, kā arī Elektronisko plašsaziņas līdzekļu likuma 71.panta otrās daļas nosacījumi attiecībā uz finanšu darījumu uzskaiti un jānodrošina:
      1. norēķinu konts Valsts kasē, kurš paredzēts tikai sabiedriskā pasūtījuma finansējuma saņemšanai un izlietojumam;
      2. finansiālās un organizatoriskās struktūras izveidošana, kas nodrošina iespēju identificēt ar piešķirto finansējumu saistītos ieņēmumus, tiešās un netiešās izmaksas;
      3. atsevišķu grāmatvedības uzskaites vešanu, t.sk. nodalītu grāmatvedību par dažādām darbībām sabiedriskā pasūtījuma finansējuma ietvaros;
      4. pareizi attiecinātas tiešās un netiešās finansējuma izmaksas, pamatojoties uz konsekventi ievērotiem un pamatotiem izmaksu uzskaites principiem;
      5. skaidri definēti uzskaites principi, saskaņā ar kuriem kārto grāmatvedību.
   6. Gadījumā, ja Finansējuma saņēmējam Līguma izpildes gaitā rodas apstākļi, kuru dēļ tas nevar īstenot Līguma nosacījumus – sabiedriskā pasūtījuma izpildi noteiktajā apmērā vai termiņos, Finansējuma saņēmējs, ievērojot šī līguma 2.3.punktā minētajos sabiedriskā pasūtījuma nolikumos minēto, var iesniegt NEPLP motivētu lūgumu par izmaiņām apstiprinātajā sabiedriskā pasūtījuma plānā, un NEPLP izvērtē iesniegumu, ņemot vērā, vai plānotās izmaiņas:
      1. neietekmēs Konkursa un Līguma mērķi;
      2. vai ir atbilstošas sabiedriskā pasūtījuma būtībai un vajadzībām;
      3. neietekmē piešķirtā finansējuma lietderīgu un pamatotu izmantošanu kopsakarā ar izmaiņu apjomu, un pievieno izvērtējumu NEPLP lēmumam.
   7. Finansējuma saņēmējs uzņemas atbildību par tā rīcībā nodotajiem finanšu līdzekļiem un izlietot finansējumu tikai šajā līgumā noteiktā sabiedriskā pasūtījuma izpildei atbilstoši abu Pušu apstiprinātajai tāmei (4.pielikums). Bez atsevišķas vienošanās Finansējuma saņēmējs var samazināt vai palielināt 4.pielikumā noteiktās izmaksas budžeta kopsummas ietvaros, nepārsniedzot 20% no katras pozīcijas izmaksām.
   8. Pēc Pasūtītāja pieprasījuma nekavējoties, bet ne vēlāk kā 3 (trīs) darba dienu laikā, Finansējuma saņēmējs rakstveidā iesniedz jebkādu informāciju par Līguma 4.1.apakšpunktā minētā finansējuma izlietojumu un līguma izpildi.
3. **Pasūtītāja saistības**
   1. Pasūtītājs apņemas apmaksāt Finansējuma saņēmēja veikto darba/pasūtījuma izpildi šā līguma 4.sadaļā noteiktajā apmērā, kārtībā un termiņos.
   2. Pasūtītājs nodrošina profesionālu neatkarīga nozares profesionāļa/eksperta recenziju ar mērķi nodrošināt raidījumu satura kvalitātes analīzi un, lai izvērtētu veidoto raidījumu atbilstību EPLL 71.panta pirmajā daļā noteiktajiem sabiedriskā pasūtījuma uzdevumiem un Nolikumam par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem.
4. **Apmaksa, norēķinu kārtība un termiņi**
   1. Līguma ietvaros piešķirtā finansējuma apmērs ir **EUR ………..**, t.sk., PVN 21%.
   2. Piešķirtais finansējums tiek izmaksāts, veicot pārskaitījumu uz Finansējuma saņēmēja bankas norēķinu kontu, kas norādīts Finansējuma saņēmēja iesniegtā rēķinā, šādā kārtībā:
      1. **EUR …………….**, t.sk., PVN 21% kā maksājums par Raidījumu veidošanu un raidīšanu atbilstoši Līguma noteikumiem saskaņā ar Finansējuma saņēmēja iesniegtu rēķinu līdz 2019.gada ………….
      2. Finansējuma saņēmējs apņemas ne vēlāk kā līdz 2020.gada …………. iesniegt Pasūtītājam atskaiti divos eksemplāros par Līguma saistību izpildi, tostarp raidījumu pārraidīšanas un citām izplatīšanas vietām, aizpildot to atbilstoši šī līguma 1.pielikumā pievienotajai atskaites formai.
      3. Pasūtītājs Finansējuma saņēmēja iesniegto rēķinu apmaksā ne vēlāk kā 5 (piecu) darba dienu laikā no dienas, kad parakstīts šis līgums un saņemts Finansējuma saņēmēja rēķins.
      4. Par maksājuma veikšanas dienu tiek uzskatīta diena, kad Pasūtītājs veicis pārskaitījumu uz Finansējuma saņēmēja norādītu kontu Valsts kasē.
      5. Gadījumā, ja šis līgums tiek izbeigts pirms saistību izpildes, vai arī netiek pildītas ar līgumu noteiktās saistības, tostarp nav izlietots piešķirtais finansējums pilnā apmērā vai tas izmantots neatbilstoši šī līguma nosacījumiem, vai nav iesniegti izdevumus attaisnojoši dokumenti par veiktajiem izdevumiem, Pasūtītājam ir tiesības pieprasīt sniegt skaidrojumu, kā arī pieprasīt pilnīgu vai daļēju Līguma 4.2.1.apakšpunktā noteiktā maksājuma atmaksu, izvērtējot saistību neizpildes apstākļus un apmēru.
      6. Finansējuma saņēmējs Līguma 4.2.1.apakšpunktā minēto summu, kas izmantota neatbilstoši Līguma noteikumiem vai par kuru nav iesniegti izdevumus attaisnojoši dokumenti, 10 (desmit) darba dienu laikā no Pasūtītāja pieprasīšanas dienas pārskaita uz Pasūtītāja Līgumā norādīto kontu.
   3. Finansējuma saņēmējs apņemas veikt Latvijas Republikas likumdošanā noteikto nodokļu samaksu.
5. **Līguma darbības laiks un tā pirmstermiņa izbeigšana**

Līgums stājas spēkā 2020.gada ……………. un uzskatāms par izpildītu ar Pušu veiktas Līguma saistību pilnīgas izpildes brīdi.

1. **Nepārvarama vara**
   1. Ne Pasūtītājs, ne Finansējuma saņēmējs nekādā veidā nav atbildīgs par Līgumā noteikto pienākumu neizpildi vai izpildes aizkavēšanu, ja tas ir noticis nepārvaramas varas apstākļu jeb *Force Majeure* gadījumā.
   2. *Force Majeure* nozīmē nekontrolējamu notikumu, kurš nevarēja tikt paredzēts un kuru attiecīgā Puse nevar iespaidot, un kas nav saistīts ar tās kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Pušu iespēju veikt Līguma izpildi: kari, revolūcijas, ugunsgrēki, plūdi, Latvijas Republikas Saeimas un Latvijas Republikas Ministru kabineta izdotie normatīvie akti u.c.
2. **Strīdu izskatīšanas kārtība**
   1. Līgums ir sagatavots un piemērojams saskaņā ar Latvijas Republikas likumiem.
   2. Jebkādas domstarpības un strīdi, kas skar Līgumu, Puses risina pārrunu ceļā.
   3. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar pastāvošiem Latvijas Republikas normatīvajiem aktiem.
3. **Nobeiguma noteikumi**
   1. Jebkuri Līguma grozījumi vai papildinājumi noformējami rakstveidā un pievienojami Līgumam kā neatņemamas tā sastāvdaļas.
   2. Padome kā atbildīgos Padomes locekļus Līguma izpildē nozīmē par jomu atbildīgos Padomes locekļus (..).
   3. Jautājumi, kas nav atspoguļoti Līgumā, tiek izskatīti atbilstoši pastāvošai Latvijas Republikas likumdošanai.
   4. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
   5. Puses apņemas nekavējoties informēt viena otru par savu rekvizītu maiņu.
   6. Šis līgums sagatavots uz 5 (piecām) lapām divos eksemplāros, neskaitot tā pielikumus. Katrai līgumslēdzējai pusei izsniegts pa vienam eksemplāram.
4. **Pušu rekvizīti un paraksti**

**Pasūtītājs: Finansējuma saņēmējs:**

|  |  |
| --- | --- |
| **Nacionālā elektronisko plašsaziņas līdzekļu padome** | **……** |
| Doma laukums 8A  Rīga, LV-1939 | …… |
| Reģ. Nr. 90000081852 | Reģ. Nr. …… |
| Valsts kase, kods: TRELLV21 |  |
| Konts: LV69TREL2470010010000 |  |
| Tālrunis: +371 67221848  Fakss: +371 67220448  E-pasts: [neplpadome@neplpadome.lv](mailto:neplpadome@neplpadome.lv) | Tālrunis: ……  E-pasts: […....](mailto:ivarskezbers@gmail.com) |
| \_\_\_\_\_\_\_\_\_\_\_\_\_\_\_\_\_\_\_\_\_\_ ……..  …….. | \_\_\_\_\_\_\_\_\_\_\_\_\_\_\_\_\_\_\_\_\_ …….  ……… |

1. Nolikuma “Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem” 12.punkts: “Nolikumā noteiktā sabiedriskā pasūtījuma veidošanas kārtība un tā vērtēšanas principi attiecināmi arī uz gadījumiem, kad komerciālie elektroniskie plašsaziņas līdzekļi plāno izmaiņas attiecīgajā sabiedriskā pasūtījuma daļā, par vēlamajām izmaiņām informējot NEPLP, un tās saskaņojot.”.

   Nolikums pieejams: [https://neplpadome.lv/lv/assets/documents/Lemumi/Nolik\_par\_komercmediju\_sabiedrisk%C4%81\_pas\_veido%C5%A1\_principiem\_11.10.2018\_.pdf](https://neplpadome.lv/lv/assets/documents/Lemumi/Nolik_par_komercmediju_sabiedriskā_pas_veidoš_principiem_11.10.2018_.pdf)

   Nolikuma “Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, finansējuma izlietojuma principiem” 4.punkts “(..) Balstoties uz Nacionālās elektronisko plašsaziņas līdzekļu padomes (turpmāk – NEPLP) ieskatiem, Komersantam un NEPLP ir iespēja vienoties par piedāvājuma ietvaros veidoto raidījumu apjoma palielinājumu/samazinājumu atbilstoši sabiedriskā pasūtījuma būtībai un vajadzībām, ievērojot piedāvājumā ietvertās katra raidījuma izmaksas un kopējo finansējumu. 4.1.Bez atsevišķas vienošanās Komersants NEPLP izsludināto konkursu ietvaros var samazināt vai palielināt NEPLP apstiprinātajā finansējuma izlietošanas plānā noteiktās izmaksas budžeta kopsummas ietvaros, nepārsniedzot 20% no katras pozīcijas izmaksām. (..).”.

   Nolikums pieejams: <https://neplpadome.lv/lv/assets/documents/Lemumi/Nolikums.%20kom.epl.%2022.02.2018.pdf> [↑](#footnote-ref-1)